1. **Eierforhold**  
   Selskapets navn er Teie Kirkes Barnehage AS. Teie kirkes barnehage AS er et aksjeselskap. Det drives av et eierstyre som er valgt på selskapets generalforsamling.
2. **Selskapets virksomhet**  
   Selskapets formål er barnehagedrift.   
   Aksjeeier skal ikke ta ut eventuelt utbytte, men eventuelle overskudd skal tilbakeføres til selskapets daglige drift.
3. **Selskapets aksjekapital**   
   Selskapets aksjekapital er kr 800.000, fordelt på 800 aksjer hver pålydende kr 1000.  
   Færder kirkelige fellesråd eier 100 % av aksjene.

Ved opphør av selskapet skal eventuelt overskudd tilfalle Færder kirkelige fellesråd

1. **Styrets sammensetning og oppgaver**  
   Styret består av 4 personer, leder og 3 styremedlemmer. Styret er beslutningsdyktig ved minimum 3 styremedlemmer tilstede. Styrets leder har dobbeltstemme i tilfelle stemmelikhet.

Daglig leder i barnehagen har møteplikt og uttalerett i styret.

Styremøter skal normalt gå for åpne dører. Ansatte, foresatte og medlemmer av generalforsamlingen har uttalerett ved behandling av åpne saker.

Styret skal følge loven som er gitt for aksjeselskap.

Styret skal følge de lover og regler som myndighetene fastsetter vedrørende barnehager.

Styret har det økonomiske ansvaret for selskapet og er arbeidsgiver for alle ansatte.   
Styret tilsetter personalet og fastsetter stillingsbeskrivelser. Personalsaker forberedes i henhold til gjeldende lover om ansattes medbestemmelsesrett.

1. **Ordinær generalforsamling**   
   Generalforsamling skal innkalles med 14 dagers skriftlig varsel og avholdes innen 6 måneder etter utgangen av hvert regnskapsår.

Saksliste for den ordinære generalforsamlingen:

1. Valg av møteleder og referent blant møtende aksjeeiere
2. Fortegnelse over aksjeeierne på møtet (antall aksjer/stemmer)
3. Valg av aksjonær til å underskrive protokollen ved siden av møteleder
4. Godkjennelse av årsregnskapet og årsberetningen, herunder dekning av underskudd/anvendelse av overskudd
5. Valg av styreleder og styremedlemmer
6. Saker til behandling og endring av selskapsvedtekter

Endringer i selskapsvedtektene skal godkjennes av generalforsamlingen med minimum 2/3 flertall av de fremmøtte stemmene.

Ekstraordinær generalforsamling skal innkalles når revisor eller aksjeeiere som representerer minst en tidel av aksjekapitalen skriftlig krever det.

Styret kan bestemme at det kalles inn til ekstraordinær generalforsamling.

Nøtterøy, 06.12.2022